FANCY งบฯ Q3/58 ขาดทุนลดลง 74% หลังมีรายได้จากการขายเพิ่มขึ้น
FANCY งบฯ Q3/58 ขาดทุนลดลง 74% มาที่ขาดทุน 7 ลบ. จากปีก่อนขาดทุน 27.09 ลบ. หลังมีรายได้จากการขายไม้ยางพาราแปรรูปอบแห้งเพิ่มขึ้น ขณะที่ช่วง 9 เดือนมีผลขาดทุน 52.49 ลบ. จากปีก่อนมีกำไร 17.46 ลบ.
13 พ.ย. 2558

บริษัท แฟนซีวู๊ด อินดัสตรีส จำกัด (มหาชน) หรือ FANCY มีผลขาดทุนสุทธิ 7 ล้านบาท หรือขาดทุนสุทธิ 0.01 บาทต่อหุ้น ขาดทุนลดลง 74% จากช่วงเดียวกันของปีก่อนที่มีผลขาดทุนสุทธิ 27.09 ล้านบาท หรือขาดทุนสุทธิ 0.05 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 52.49 ล้านบาท หรือขาดทุนสุทธิ 0.11 บาทต่อหุ้น จากช่วงเดียวกันของปีก่อนที่มีกำไรสุทธิ 17.46 ล้านบาท หรือมีกำไรสุทธิ 0.04 บาทต่อหุ้น
ทั้งนี้ผลการดำเนินงานดังกล่าวที่ขาดทุนลดลง เนื่องจากรายได้รวมของบริษัทเพิ่มขึ้น 34.17 ล้านบาท คิดเป็นอัตราส่วนเพิ่มขึ้น 28.37% เนื่องจากมีรายได้จากการขายไม้ยางพาราแปรรูปอบแห้งเพิ่มขึ้น